‘12 % ब्याज सहित 31 तक जमा करना होगा कर्मी का पीएफ’
औद्योगिकनगरी पानीपत में कर्मचारियों का पीएफ अब जमा करना ही होगा। फरीदाबाद रीजनल पीएफ कमिश्नर कुमार रोहित ने कहा कि देर-सबेर यह होना ही है। इसलिए अच्छा होगा कि सभी इसे स्वीकार कर लें। उन्होंने कहा कि 31 मार्च तक बिना किसी परेशानी के कोई भी उद्यमी अपने कर्मचारियों का पीएफ जमा कर सकते हैं। पीएफ और ईएसआई को लेकर हरियाणा चैंबर ऑफ कामर्स एंड इंडस्ट्रीज के उद्यमी सदस्यों के साथ बैठक में कमिश्नर ने कहा कि 1 अप्रैल 2009 से 31 दिसंबर 2016 तक अगर कोई कर्मचारी पीएफ की सदस्यता से छूट गया है तो उद्यमी ऐसे कर्मचारियों को पीएफ का सदस्य बना सकते हैं।
कमिश्नर ने कहा कि इसके लिए 12 फीसदी ब्याज के साथ सिर्फ कर्मचारियों का शेयर ही जमा करना होगा। अपना शेयर जमा कराने की जरूरत नहीं है। मसलन- पीएफ में 12 फीसदी कर्मचारी और इतनी ही राशि फैक्ट्री मालिक को जमा करनी होती है। लेकिन सरकार ने सिर्फ कर्मचारी के काटे गए रुपए ही ब्याज सहित जमा करने का नियम बनाया है। कमिश्नर ने कहा कि कोई जुर्माना भी नहीं लगाया जाएगा। सिर्फ एक रुपए सालाना देना होगा। 31 मार्च के बाद सरकार कंपनियों में सर्वे अभियान चलाएगी। इसके बाद फैक्ट्री मालिकों पर कार्रवाई भी होगी। इससे पहले चैंबर के चेयरमैन प्रीतम सिंह सचदेवा ने कहा कि इस कार्यक्रम से उद्यमियों को सवालों के जवाब मिल जाएंगे। उन्होंने उद्यमियों ने कहा कि कॉटन वेस्ट की कमी से भी राहत मिलने की संभावना है। जिसको लेकर चैंबर से ललित गोयल और पानीपत एक्सपोर्ट एसोसिएशन विभु पालीवाल केंद्रीय मंत्री से मिले थे। पीएफ के रेंज-2 के कमिश्नर मोहम्मद शारिक, सहायक कमिश्नर पीएफ करनाल केएल परिहार, चैंबर के सचिव राकेश गर्ग, पवन गर्ग, डॉ. अनुपम अरोड़ा, विनोद ग्रोवर, पुरुषोत्तम शर्मा, विनोद खंडेलवाल और धनराज बंसल मुख्य रूप से उपस्थित रहे।
ईएसआई के उपनिदेशक ब्रिजेश कुमार ने कहा कि अब आगे से ईएसआई और पीएफ के लिए अब एक ही नंबर होगा। पैन कार्ड की तरह कहीं भी उस कार्ड का उपयोग कर सकेंगे। उन्होंने कहा कि ऑनलाइन ही ईएसआई की सदस्यता बना सकते हैं। सीनियर सीए शशिकांत चड्डा ने कहा कि चेक से कर्मचारियों को सेलरी देना तो पानीपत के लिए पहाड़ जैसा है, क्योंकि यहां तो अधिकांश कारोबार कैश में ही चल रहा था। लेकिन ऑनलाइन सबके फायदे में होगा, इसलिए सब इसको लेकर चलेंगे। उद्यमी विवेक गर्ग ने सरकार की आने वाली टेक्सटाइल नीति की जानकारियां दी। साथ ही सुधार भी मांगे।
1 अप्रैल से कंपनियों में होगा सर्वे
कैसे आएंगे दायरे में
20कर्मचारियों वाली फैक्ट्री को पीएफ जमा करना ही होगा। कमिश्नर ने कहा कि अब तक कैश से जमा राशि भी खर्च के रूप में स्वीकार नहीं किया जाएगा। सिर्फ ऑनलाइन या चेक को ही खर्च के रूप में स्वीकार किया जाएगा। इसलिए, सभी को पीएफ के दायरे में आना ही होगा।
ईएसआईकी सेवा को थर्ड क्लास बताया
शहरमें ईएसआई की सेवा को उद्यमी रमेश वर्मा, राजीव अग्रवाल, लक्ष्मीनारायण गुप्ता सहित अन्य उद्यमियों ने थर्ड क्लास बताया। राजीव अग्रवाल ने कहा कि चैरिटेबल डिस्पेंसरी में रोजाना 135 ओपीडी होती है और ईएसआई की डिस्पेंसरी में 35 ओपीडी। वहीं, लक्ष्मीनारायण गुप्ता ने कहा कि ईएसआई कार्ड वाले भी निजी अस्पताल में जाना पसंद करते हैं, ईएसआई में नहीं।
पानीपत. पीएफऔर ईएसआई को लेकर हरियाणा चैंबर ऑफ कामर्स एंड इंडस्ट्रीज के उद्यमी सदस्यों को संबोधित करते फरीदाबाद रीजनल पीएफ कमिश्नर कुमार रोहित।
hin_Deva hin_Deva hin_Deva hin_Deva awa_Deva hin_Deva hin_Deva hne_Deva hin_Deva awa_Deva